Help kies aan 'n Mej. SA-finalis | Maroela Media
Help kies aan 'n Mej. SA-finalis
Die 26 semifinaliste in die Mej. SA-kompetisie is onlangs aangewys en vir die eerste keer in die geskiedenis van dié gewilde kompetisie kan die publiek help besluit wie gekroon moet word.
Uit dié 26 semifinaliste gaan eindelik 12 finaliste aangewys word om tydens die kroningsgeleentheid by Sun City in Maart vanjaar mee te ding.
Die semifinalis wat die meeste stemme van die publiek ontvang, sal outomaties as een van die finaliste gereken word.
Sun International, die organisasie wat die kompetisie aanbied, het in Julie aangekondig vanjaar se kroondraer gaan 'n allemintige R1 miljoen-kontantprys ontvang. Benewens dié prys wen sy ook 'n nuwe motor, 'n oorsese vakansie en ander pryse van meer as R2 miljoen.
Die kompetisie gaan nie nét oor skoonheid nie en deelnemers moet verskeie projekte takel waarby verskillende gemeenskappe kan baat vind as deel van hul mededinging om die kroon.
Hoe stem ek? Aan elke semifinalis is 'n nommer toegeken. Besoek die Mej. SA-webwerf om dié nommer te kry. Stuur die nommer dan aan 45791. SMS'e kos R1. Bepalings en voorwaardes geld.
[Foto's] Só lyk die 12 Mej. SA-finaliste
Ons weet nou waarom.
Nie een nie!
Nie een staan uit vir my…LOU WARM
Amper almal lyk na plastiek. Waarom is natuurlik so afstootlik deesdae? Skrop skoon, haal af, haal uit en dan kyk ons weer.